ബാബു ആന്റണി

മലയാള സിനിമയിലെ അഭിനേതാവാണ് 
ബാബു ആൻ്റണി  (ജനനം:22 ഫെബ്രുവരി 1966)
സംഘട്ടന രംഗങ്ങളിലെ അഭിനയത്തിലൂടെ പ്രശസ്തനായ ബാബു ആൻറണി ആയോധന കലയായ കരാട്ടെ ബ്ലാക്ക് ബെൽറ്റ് നേടിയ അപൂർവ്വം താരങ്ങളിലൊരാളാണ്.
മൂന്നാം മുറ, ദൗത്യം, വ്യൂഹം, കോട്ടയം കുഞ്ഞച്ചൻ എന്നീ സിനിമകളിലെ വില്ലൻ വേഷങ്ങളിലൂടെ 1990-കളിൽ മലയാള സിനിമയിൽ സജീവമായ അഭിനേതാവായി മാറിhttps://www.mathrubhumi.com/mobile/movies-music/interview/babu-antony-malayalam-movie-action-hero-new-generation-cinema-1.2349295https://www.mathrubhumi.com/mobile/movies-music/news/babu-antony-emotional-facebook-post-on-bharathan-22nd-death-anniversary-chilambu-vaishali-movies-1.4942224https://www.mathrubhumi.com/mobile/movies-music/news/babu-antony-in-american-film-bullets-blades-and-blood-malayalam-actor-power-star-vijay-63-1.3667989.

 ജീവിതരേഖ 
കോട്ടയം ജില്ലയിലെ കാഞ്ഞിരപ്പള്ളി താലൂക്കിലെ പൊൻകുന്നത്ത് ടി.ജെ.ആൻ്റണിയുടേയും മറിയത്തിൻ്റെയും മകനായി 1966 ഫെബ്രുവരി 22 ന് ജനിച്ചു.
പ്രാഥമിക വിദ്യാഭ്യാസം എസ്.എച്ച്. ഹൈസ്കൂൾ, ഗവ.ഹൈസ്കൂൾ, പൊൻകുന്നം സെൻ്റ് ഡോമിനിക് ഹൈസ്കൂൾ കാഞ്ഞിരപ്പള്ളി എന്നിവിടങ്ങളിൽ നിന്നായിരുന്നു.

വിദ്യാഭ്യാസ കാലത്ത് നല്ലൊരു കായിക താരമായിരുന്നു ബാബു ആൻറണി. ട്രിപ്പിൾ, ഹൈ, ലോംഗ് ജമ്പ്, പോൾവാൾട്ട്, 800 മീറ്റർ റിലേ, വോളിബോൾ എന്നിവയിൽ കേരളത്തെ പ്രതിനിധീകരിച്ച് പങ്കെടുത്തു. പൂന കോളേജിൽ നിന്നും ഇംഗ്ലീഷ് സാഹിത്യത്തിൽ ബിരുദം നേടിയ ബാബു ആൻറണി എച്ച്.ആർ. മാനേജ്മെൻറിൽ മാസ്റ്റേഴ്സ് ഡിഗ്രി പഠിക്കുന്ന സമയത്ത് പൂനെ യൂണിവേഴ്സിറ്റി വോളിബോൾ ടീം ക്യാപ്റ്റനായിരുന്നു.

ആയോധന കലയായ കരാട്ടെയിൽ ഫിഫ്ത്ത് ഡാൻ ബ്ലാക്ക് ബെൽറ്റ് നേടിയ അപൂർവ്വം താരങ്ങളിലൊരാളാണ് ബാബു ആൻ്റണി. പഠനശേഷം സിനിമാറ്റോഗ്രാഫറായി കുറച്ച് നാൾ പൂനെ ഫിലിം ഇൻസ്റ്റിറ്റൂട്ടിൽ പ്രവർത്തിച്ചത് സിനിമയിലേക്കുള്ള പ്രവേശനത്തിന് അദ്ദേഹത്തിന് സഹായകരമായി.

1986-ൽ ഭരതൻ സംവിധാനം ചെയ്ത ചിലമ്പ് എന്ന സിനിമയിലൂടെ അഭിനയരംഗത്തെത്തി. ആദ്യകാലങ്ങളിൽ വില്ലൻ വേഷങ്ങളിലൂടെ പ്രശസ്തനായി.
സംഘട്ടന രംഗങ്ങളിലുള്ള പ്രകടനം അദ്ദേഹത്തെ പ്രേക്ഷകരുടെ പ്രിയ താരമാക്കി മാറ്റി.

മൂന്നാം മുറ, ദൗത്യം, വ്യൂഹം, കോട്ടയം കുഞ്ഞച്ചൻ, നാടോടി തുടങ്ങിയ സിനിമകളിലെ വില്ലൻ വേഷങ്ങളിലൂടെ മലയാള സിനിമയിലെ ശ്രദ്ധേയ നടനായി മാറിയ ബാബു ആൻ്റണി മമ്മൂട്ടി, മോഹൻലാൽ, സുരേഷ് ഗോപി തുടങ്ങിയ എല്ലാ സൂപ്പർ താരങ്ങളുടേയും സിനിമകളിലെ വില്ലനായി 1990-കളുടെ തുടക്കത്തിൽ മലയാള സിനിമയിൽ നിറഞ്ഞുനിന്നു.

പിന്നീട് വില്ലൻ വേഷങ്ങളിൽ നിന്നൊഴിഞ്ഞ് നായകനായി അഭിനയിക്കുന്നത് 1994-ൽ ആണ്.
നെപ്പോളിയൻ, ഭരണകൂടം, കടൽ, ദാദ, രാജധാനി, കമ്പോളം എന്നീ സിനിമകളിലാണ് നായകനായി വേഷമിട്ടത്. ഏതാനും വർഷങ്ങൾക്ക് ശേഷം ബാബു ആൻ്റണി സ്വഭാവ നടനവേഷങ്ങളിലേക്ക് മാറി.
മലയാളത്തിൽ മാത്രമല്ല തമിഴ്, തെലുങ്ക് സിനിമകളിലും അദ്ദേഹം അഭിനയിച്ചു.

ഭരതൻ സംവിധാനം ചെയ്ത വൈശാലി എന്ന സിനിമയിലെ ലോമപാദ മഹാരാജാവിൻ്റെ വേഷം ബാബു ആൻ്റണിയുടെ സിനിമ ജീവിതത്തിലെ മികച്ച വേഷങ്ങളിലൊന്നാണ്. അപരാഹ്നം, സായാഹ്നം എന്നീ സിനിമകളിലെ വേഷങ്ങളിലും ശ്രദ്ധേയനായി.

റഷ്യൻ-അമേരിക്കൻ പൗരത്വമുള്ള ഇവാൻജനിയാണ് ഭാര്യ.
ആർതർ, അലക്സ് എന്നിവർ മക്കളാണ്https://m3db.com/babu-antony.

 അഭിനയിച്ച സിനിമകൾ 
 ചിലമ്പ് 1986
 പ്രണാമം 1986
 പൂവിന് പുതിയ പൂന്തെന്നൽ 1986
 മിഴിനീർപ്പൂവുകൾ 1986
 വീണ്ടും ലിസ 1987
 ജൈത്രയാത്ര 1987
 വ്രതം 1987
 മൂന്നാം മുറ 1988
 വൈശാലി  1988
 ദൗത്യം 1989
 ജാഗ്രത 1989
 കാർണിവൽ 1989
 നാടുവാഴികൾ 1989
 ന്യൂസ് 1989
 ന്യൂ ഇയർ 1989
 കോട്ടയം കുഞ്ഞച്ചൻ 1990
 വ്യൂഹം 1990
 കമാൻ്റഡർ 1990
 പുറപ്പാട് 1990
 രണ്ടാം വരവ് 1990
 അപരാഹ്നം 1990
 കൂടിക്കാഴ്ച 1991
 കുറ്റപത്രം 1991
 ചക്രവർത്തി 1991
 കവചം 1991
 കാസർഗോഡ് കാദർഭായി 1992
 കൗരവർ 1992
 ഏഴരപ്പൊന്നാന 1992
 നാടോടി 1992
 മാഫിയ 1993
 ഗാന്ധാരി 1993
 ഉപ്പുകണ്ടം ബ്രദേഴ്സ് 1993
 കമ്പോളം 1994
 നെപ്പോളിയൻ 1994
 രാജധാനി 1994
 കടൽ 1994
 ഭരണകൂടം 1994
 ദാദ 1994
 ഇന്ത്യൻ മിലിട്ടറി ഇൻ്റലിജൻസ് 1995
 ചന്ത 1995
 അറേബ്യ 1995
 സ്ട്രീറ്റ് 1995
 ബോക്സർ 1995
 സ്പെഷ്യൽ സ്ക്വാഡ് 1995
 രാജകീയം 1995
 യുവശക്തി 1997
 ഹിറ്റ്ലർ ബ്രദേഴ്സ് 1997
 ഗ്ലോറിയ ഫെർണാണ്ടസ് ഫ്രം യു.എസ്‌.എ 1998
 ക്യാപ്റ്റൻ 1999
 ജനനായകൻ 1999
 സായാഹ്നം 2000
 സ്രാവ് 2001
 ഉത്തമൻ 2001
 ബ്ലാക്ക് 2004
 വജ്രം 2004
 മെയ്ഡ് ഇൻ യു.എസ്.എ 2005
 ശംഭു 2005
 പതാക 2005
 ഹൈവേ പോലീസ് 2006
 പെരുമാൾ 2008
 ട്വൻറി:20 2008
 തത്ത്വമസി 2009
 ദ്രോണ 2010
 സൂഫി പറഞ്ഞ കഥ 2010
 യുഗപുരുഷൻ 2010
 കന്യാകുമാരി എക്സ്പ്രെസ് 2010
 നമ്പർ 9 കെ.കെ.റോഡ് 2010
 എഗെയിൻ കാസർഗോഡ് കാദർഭായി 2010
 ഉപ്പുകണ്ടം ബ്രദേഴ്സ് ബാക്ക് ഇൻ ആക്ഷൻ 2011
 കോബ്ര 2012
 ഇടുക്കി ഗോൾഡ് 2013
 ബഡി 2013
 പ്രതിനായകൻ 2014
 വില്ലാളിവീരൻ 2014
 ഹോംലി മീൽസ് 2014
 കരിങ്കുന്നം സിക്സസ് 2016
 മൂന്നാം നാൾ ഞായറാഴ്ച 2017
 എസ്ര 2017
 സക്കറിയ പോത്തൻ ജീവിച്ചിരുപ്പുണ്ട് 2017
 വീരം 2017
 കായംകുളം കൊച്ചുണ്ണി 2018
 മിഖായേൽ 2019 https://m3db.com/films-acted/20293

 പുറമേക്കുള്ള കണ്ണികൾ 

www.babuantony.com

വർഗ്ഗം:1966-ൽ ജനിച്ചവർ
വർഗ്ഗം:ഫെബ്രുവരി 22-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ